סנונית

סְנוּנִית (שם מדעי: Hirundo) היא סוג של ציפור שיר ממשפחת הסנוניתיים. מרבית המינים בסוג זה הם בעלי גב בגוני כחול ופנים ושת בגוני אדום. חלק הגוף התחתון הוא על פי רוב לבן או חום חלודי. הסנונית נפוצה ב"עולם הישן" על אף שאת סנונית הרפתות ניתן למצוא בכל רחבי העולם.

מיני סנוניות

בסוג זה כ-40 מינים. מתוכם נפוצים בישראל המינים הבאים:
סנונית הרפתות Hirundo rustica
סנונית המדבר Hirundo fuligula
סנונית סלעים Hirundo rupestris
סנונית אתיופית  Hirundo aethiopica מזדמנת נדירה בישראל (נצפתה לאחרונה ב-1991)
סנונית מערות Hirundo daurica. יש הממיינים אותה לסוג אחר: Cecropis
טסית הבתים Hirundo urbica. דעת הרוב רואה בה דווקא מין בסוג אחר: טסית (Delichon))

מינים נוספים:

סנונית בתרבות
הביטוי "הסנונית הראשונה" משמש כדימוי לתופעה המסמנת את תחילתו של שינוי (במצב פוליטי, מזג אוויר, אופנה, תרבות, וכדומה). מקור הביטוי הוא בואה של הסנונית לארצות אירופה בראשית האביב, מה שמסמן את בואן הקרב של שאר ציפורי האביב ותחילת תקופת האביב. הפתגם "סנונית אחת אינה מבשרת את בוא האביב" מצוטט אצל אריסטו, שמזהיר מפני הסקת מסקנה נמהרת על סמך מקרה בודד: . בישראל, הגעת הסנונית מסמנת את הסתיו. במיתולוגיה הכנענית מסופר באגדת אקהת על דנאל הערירי שמתבשר שייוולד לו ילד. דנאל מבצע פולחן מקדים להתעברות אשתו, ומכניס לביתו את אלות הפריון וההיריון – הכושרות והסנוניות, זובח לפניהם כמקובל ומתחיל לספור את חודשי ההיריון. לאחר תשעה חודשים נולד בנו אקהת.

קישורים חיצוניים

הערות שוליים

בעלי חיים שתוארו ב-1758
טקסונים שתוארו בידי קארולוס ליניאוס
סנוניתיים
חיות בר שחיות בערים בישראל